CELEX: 62021TN0415
Language: mt
Date: 2021-07-10 00:00:00
Title: Kawża T-415/21: Rikors ippreżentat fl-10 ta’ Lulju 2021 – Banca Popolare di Bari vs Il-Kummissjoni

4.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 401/13
            
         
      Rikors ippreżentat fl-10 ta’ Lulju 2021 – Banca Popolare di Bari vs Il-Kummissjoni
      (Kawża T-415/21)
      (2021/C 401/14)
      Lingwa tal-kawża: it-Taljan
      
         Partijiet
      
      
         Rikorrent: Banca Popolare di Bari SpA (Bari, l-Italja) (rappreżentanti: A. Zoppini, G. Roberti, I. Perego u G. Parisi avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tikkundanna lill-Unjoni Ewropa, irrappreżentata mill-Kummissjoni, tħallas lir-rikorrent is-somma ta’ EUR 280 miljun bħala kumpens għad-danni materjali, kif ukoll ammont adegwat bħala kumpens għad-danni morali, ikkawżati mid-Deċiżjoni tal-Kummissjoni (UE) 2016/1208 tat-23 ta’ Diċembru 2015 dwar l-għajnuna mill-Istat li l-Italja implimentat favur il-Banca Tercas (Każ SA.39451 (2015/C) (ex 2015/NN));
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka l-motivi li ġejjin.
      
                  1.
               
               
                  L-ewwel motiv ibbażat fuq l-illegalità tal-aġir tal-Kummissjoni.
                  
                              —
                           
                           
                              F’dan ir-rigward qed jiġi sostnut li dan huwa ksur suffiċjentement ikkaratterizzat peress li, fl-adozzjoni tad-deċiżjoni, il-Kummissjoni: ma kellha ebda marġni diskrezzjonali, ġaladarba l-Artikolu 107(1) TFUE għandu effett dirett, preċiż u inkundizzjonat; wettqet żbalji manifesti ta’ evalwazzjoni. Barra minn hekk, il-Kummissjoni bbażat ruħha fuq qafas probatorju insuffiċjenti u żnaturat il-ġurisprudenza tal-Unjoni, kif ġie kkonstatat l-ewwel mill-Qorti Ġenerali (Kawżi L-Italja et vs Il-Kummissjoni, T-98/16, T-196/16 u T-198/16) u wara mill-Qorti tal-Ġustizzja (Kawża Il-Kummissjoni vs L-Italja et, C-425/19 P).
                           
                        
                              —
                           
                           
                              Ir-regoli miksura mid-Deċiżjoni jikkostitwixxu regoli li jagħtu drittijiet lill-individwi, b’kuntrast mal-libertà ta’ intrapriża u mad-dritt fundamentali għal amministrazzjoni tajba.
                           
                        
            
                  2.
               
               
                  It-tieni motiv ibbażat fuq danni morali u materjali kkawżati lir-rikorrent minħabba l-aġir illegali tal-Kummissjoni.
                  
                              —
                           
                           
                              F’dan ir-rigward qed jiġi sostnut li l-fattur kawżali li jiddetermina t-tnaqqis fil-fiduċja tal-klijentela tal-Bank u t-telf imġarrab minnu, fl-assenza ta’ fatturi oħra possibbli preżenti, huwa rrappreżentat mid-Deċiżjoni tal-Kummissjoni; li pprekludiet il-pjan ta’ integrazzjoni ta’ Tercas u Caripe u l-pjan ta’ intervent tal-Fondo Interbancario di Tutela dei Depositi (FITD) (il-Fond Interbankarju ta’ Ħarsien tad-Depożiti).